Diari Oficial de la Generalitat Valenciana


Sumari del DOGV 9044, del 18-03-2021 (2021/2707)

Informació pública del projecte d'Ordre de la conselleria d'Economia Sostenible, Sectors Productius, Comerç i Treball, per la qual es modifica l'Ordre de 8 d'abril de 1998, de la conselleria d'Economia, Hisenda i Ocupació, per la qual s'estableix el règim de funcionament i estades de les residències de temps lliure de la Generalitat Valenciana, per a preveure mesures extraordinàries en situació de crisi sanitària.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9044

Data del DOGV
:   18-03-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/2707


Data del document
:   11-03-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * cooperació administrativa

Informació pública del projecte d'Ordre de la conselleria d'Economia Sostenible, Sectors Productius, Comerç i Treball, per la qual es modifica l'Ordre de 8 d'abril de 1998, de la conselleria d'Economia, Hisenda i Ocupació, per la qual s'estableix el règim de funcionament i estades de les residències de temps lliure de la Generalitat Valenciana, per a preveure mesures extraordinàries en situació de crisi sanitària. [2021/2707]  
  
  
Conforme al que es preveu en l'article 43.1.c de la Llei 5/1983, de 30 de desembre, del Consell, i en l'article 133.2 de la Llei 39/2015, d'1 d'octubre, del procediment administratiu comú de les administracions públiques, així com en l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius.  
En virtut de les atribucions conferides pel Decret 175/2020, de 30 d'octubre, del Consell, d'aprovació del Reglament orgànic i funcional de la Conselleria d'Economia Sostenible, Sectors Productius, Comerç i Treball; i per la Resolució d'inici del titular del departament de data 8 de març de 2021, resolc:  
  
Primer  
Sotmetre a audiència pública, durant un termini de 15 dies, el projecte d'Ordre de la conselleria d'Economia Sostenible, Sectors Productius, Comerç i Treball, per la qual es modifica l'Ordre de 8 d'abril de 1998, de la conselleria d'Economia, Hisenda i Ocupació, per la qual s'estableix el règim de funcionament i estades de les residències de temps lliure de la Generalitat Valenciana, per a preveure mesures extraordinàries en situació de crisi sanitària.  
El còmput del termini s'iniciarà l'endemà de la publicació d'aquesta resolució en el Diari Oficial de la Generalitat Valenciana.  
  
Segon  
El document podrà consultar-se, en dies hàbils, en les dependències de la Direcció General de Treball, Benestar i Seguretat Laboral, en la C/ Navarro Reverter, 2, 1er, en horari de matí, de 09:00 a 14:00 hores, de dilluns a divendres.  
Estarà també disponible per a la seua consulta en la pàgina web de la conselleria d'Economia Sostenible, Sectors Productius, Comerç i Treball, en el següent enllaç:   
http://cindi.gva.es/va/audiencia-publica/procesos-abiertos.  
  
Tercer  
Les al·legacions, suggeriments o observacions efectuades per les persones o entitats que es consideren interessades aniran dirigides a la Direcció General de Treball Benestar i Seguretat Laboral, fent constar el nom, cognoms, DNI/NIF i domicili de l'interessat, podent ser presentades en les dependències de la direcció general o en qualsevol dels llocs previstos en l'article 16 de la referida Llei 39/2015, d'1 d'octubre, així com també mitjançant correu electrònic dirigit a la següent adreça: nrehiozydia@ibm.ud  
  
València,11 de març de 2021.- La directora general de Treball, Benestar i Seguretat Laboral: Elvira Ródenas Sancho.